Ġuvni ta’ 19-il sena għalkemm instab ħati li għamel ħsara fuq tliet karozzi proprjetà ta’ ħaddieħor, il-Qorti ppreseduta mill-Maġistrat Consuelo Scerri Herrera lliberatu bil-kundizzjoni li ma jagħmilx reat ieħor fi żmien sena. Il-każ seħħ fl-4 ta’ Awwissu 2012 għall-ħabta tas-1.20 a.m meta ż-żagħżugħ  xehed li kien sejjer jixtri x’jiekol u safa aggrediet minn  żewġt irġiel. Qal li hawnhekk  telaq jiġri u ħareġ ċavetta mill-but sabiex jiddefendi lilu nnifsu mill-aggressjoni taghhom u huwa u jiġri giref żewġ karozzi biċ-ċavetta li kellu f’idejh għax ħaseb li l-vetturi kienu taż-żewġ persuni li kienu aggredewh. Irriżulta wkoll li ż-żagħżugħ minn dejjem kien lest li jagħmel tajjeb għad-danni kkaġunati minnu Il-Qorti ddeċidiet li tagħtih il-libertà kkundizzjonata wara li rat li, l-ġuvni li ismu ma jistax jixxandar fuq ordni tagħha għax meta seħħ ir-reat kien għadu minorenni, wettaq reat għall-ewwel darba, li kkollabora mal-Pulizija, li ammetta fi stadju bikri tal-proċeduri u ma ħeliex ħin prezzjuż tal-Qorti u li għamel tajjeb għad-danni kkaġunati minnu.